CONSILIUL LOCAL AL MUNICIPIULUI


      S I G H I Ş O A R A

H O T Ă R Â R E A    NR. 130






     din 28 iulie 2011

privind aprobarea deplasării unui consilier municipal 

în oraşul Kiskunfélegyhàza, Ungaria

Consiliul local al municipiului Sighişoara;

Având în vedere expunerea de motive a Primarului municipiului cu propunerea de aprobare a deplasării unui consilier municipal în oraşul Kiskunfélegyhàza, Ungaria;


Având în vedere Hotărârea Consiliului Local Sighişoara nr.32/29.03.2001 privind stabilirea relaţiilor de înfrăţire a Sighişoarei cu oraşul Kiskunfélegyhàza;

Având în vedere invitaţia adresată Primarului Municipiului Sighişoara de către Primarul oraşului Kiskunfélegyhàza - Ungaria, domnul Kapus Kriztian, în vederea participării, din partea municipiului nostru, a unei delegaţii formate din trei persoane, la Ceremonia de semnare a Protocolului de înfrăţire a oraşului Kiskunfélegyhàza cu oraşul Nagykikinda - Serbia;

Având în vedere prevederile Hotărârii Guvernului nr. 518/1995 privind unele drepturi şi obligaţii ale personalului român trimis în străinătate pentru îndeplinirea unor misiuni cu caracter temporar, cu modificările şi completările ulterioare;


Având în vedere faptul că domnul consilier municipal Gall Erno este un prieten vechi al oraşului Kiskunfélegyhàza, având un rol important în dezvoltarea relaţiilor dintre cele două comunităţi, fiind un factor activ în derularea proiectelor comune;

Având în vedere Raportul de specialitate al Biroului Relaţii Publice cu propunerea deplasării unui consilier municipal în oraşul Kiskunfélegyhàza – Ungaria, respectiv a domnului consilier municipal Gall Erno, îndeplinindu-se astfel prevederile legale;

Având în vedere avizele favorabile ale tuturor comisiilor pe domenii de specialitate;

În baza art.36 (2) lit „e”(7), lit.”a”(9), art.45(1) şi art.115(1), lit „b” din Legea nr.215/2001, legea administraţiei publice locale, republicată, cu modificările şi completările ulterioare;


H O T Ă R Ă Ş T E:

Art. 1. Se aprobă deplasarea domnului consilier municipal Gall Erno – membru în Comisia de relaţii externe şi în Comisia pentru servicii publice, comerţ, agricultură şi turism din cadrul Consiliului Local Sighişoara - la Kiskunfélegyhàza, Ungaria, în perioada 18-22 august 2011.

Art.2. Se aprobă decontarea cheltuielilor de deplasare şi diurnă cuvenite, din bugetul local, prin acordarea unui avans în numerar anterior plecării şi decontarea restului de cheltuieli, pe baza documentelor justificative, la întoarcerea din deplasare.

Art.3. Cu ducerea la îndeplinirea prevederilor prezentei hotărâri se încredinţează Biroul Relaţii Publice şi Direcţia Economică.

PRESEDINTE DE SEDINTA, 






Marcel-Cosmin Urian









Contrasemneaza:






             


Secretarul municipiului,










Anca Fleşariu

(Prezenta hotărâre s-a adoptat cu 17 voturi pentru.Nu participă la vot domnul Gall Ernő)

Prezenta s-a difuzat astfel:

2 ex. dos. Prefectură;

1 ex. dos. proces-verbal;

1 ex. dos. hotărâri;

1 ex. Primar;

1 ex. Viceprimar;

1 ex. Consilieri;

1 ex. Biroul relaţii cu publicul ;

1 ex. Gall Erno ;

1 ex. Direcţia economică ;

10 ex.FA/FM

